**Vocaloid** je hlasový syntetizér, ktorý bol prvýkrát vytvorený na španielskej Univerzite Pompeu Fabra v Barcelone, a so spoluprácou so spoločnosťou Yamaha, ktorá projekt financovala, a neskôr ho vyvinula na komerčný výrobok "Vocaloid". Tento softvér umožňuje jeho používateľom syntetizovať spev prostredníctvom napísania textu a melódie, meniť dôraz a výslovnosť textu, dynamiku a tón hlasu, alebo pridávať efekty ako vibrácia hlasu a pod. Používa rozhranie klavírnej klávesnice na vkladanie melódie a text môže byť vložený na každú notu. Používa syntetizačnú technológiu s nahraným hlasmi zvukových hercov/herečiek alebo vzorkovníkov. Je dostupný v angličtine a v japončine, ale pre Vocaloid Sonika bola vyrobená aj čínska verzia.

Softvér je určený aj pre profesionálnych hudobníkov aj pre bežných používateľov počítača a zatiaľ sa predával s myšlienkou, že jedinou hranicou softvéru sú schopnosti používateľa. Japonská hudobná skupina Supercell použila Vocaloid v ich pesničkách, a niektorí hudobní vydavatelia vydali kompilácie pesničiek s Vocaloidmi.

História softvéru
-----------------

### Vocaloid

Yamaha prvýkrát ohlásila Vocaloid technológiu na nemeckom veľtrhu Musikmesse 5. až 9. marca 2003. 
Prvé Vocaloidy, Leon a Lola, boli vydané štúdiom Zero-G 3. marca 2004. Obe boli predávané ako "Souloví vokalisti". Leon a Lola sa prvýkrát objavili na NAMM Show 15. januára 2004, 
a tiež boli preukázaní v stánku Zero-G počas Wired Nextfest, kde vyhrali 2005 Electronic Musician Editor's Choice Award (ocenenie 'voľba elektronického muzikanta 2005').
V júli 2004 Zero-G neskôr vydali Miriam, ktorej hlas poskytla Miriam Stockley. Ešte toho roku Crypton Future Media vydala ich prvý Vocaloid, Meiko. Nápad použiť postavu na návrhu boxartu sa použil aj pri Kaito a ďalších Vocaloid, keďže v prípade Meiko bol veľmi úspešný.
Aj keď sa Leon, Lola, Miriam a Meiko predávali dobre, Kaito bol jediný, ktorý spočiatku komerčne zlyhával. Neskôr, ako dopyt po Vocaloid rástol, Zero-G znova predávali ich Vocaloid výrobky na ich webovej stránke, a uvažovali aj na aktualizácií návrhu boxartov, aby sa vyrovnali Vocaloid trendom, a to nielen pre Leon a Lola, ale aj pre Meiko a Kaito.

### Vocaloid 2

Prvým Vocaloidom na základe programu Vocaloid 2 je Sweet Ann, ktorá bola vydaná 29. júna 2007 od PowerFX. Jej boxart bol navrhnutý na základe Frankensteinovej príšery.
31. augusta toho roku Crypton vydali prvú časť v ich "Character Vocal Series" (séria spievajúcich postáv), Hatsune Miku. Prvý Vocaloid 2 od Zero-G, Prima, vyšla 14. januára 2008 s hlasom opernej Soprano speváčky. Do vývoja Vocaloid sa pridali aj Internet Co. 31. júla 2008 s ich prvým Vocaloidom Gackpoid. Jeho hlas poskytoval japonský medzinárodný spevák Gackt. Gackpoid obsahuje nový program, OPUS Express na mixovanie vokálnych častí so sprievodom alebo s fonémickými dátami. 
4. decembra 2009 AH Software vydali ich prvé Vocaloidy, čím sa zvýšil počet štúdií vyrábajúcich Vocaloidov na päť, ale od predstavenia Bplats a Sony Music Entertainment Japan v druhej polovici 2010, je už sedem štúdií zapojených s výrobou a distribúciou Vocaloidov. Dve z nich sú zapojené v tvorení len anglických, štyri len japonských a jeden v tvorení Vocaloidov v oboch jazykoch.

Crypton Future Media vydali prvé dvojité Vocaloid, Kagamine Len a Kagamine Rin, japonské dvojičky, chlapec a dievča. Ich priezvisko je slovnou hračkou; 'kagami' je v japončine zrkadlo, 'ne' je zvuk. 18. júla 2008 Crypton vydali vylepšené vydanie Kagamine dvojičiek, nazvaný 'act2'.
Istý čas mohli používatelia staršej verzie získať novšiu zadarmo. Predvádzajúce pesničky beta verzie novšieho softvéru boli vystavené na blogu firmy 18. júna 2008.
Disk s novšou verziou je samostatným softvérom a nemá vplyv na pôvodnú inštaláciu Kagamine dvojičiek, čím dáva používateľovi možnosť použiť starú či novú verziu, alebo ich kombinovať. V súčasnosti už nie je možné kúpiť starú verziu dvojičiek, keďže Crypton ju stiahla z predaja. 
Toto bol tiež prvým prípadom vydania vylepšenej verzie hociktorého Vocaloidu.

30. apríla 2010 bolo vydané aktualizované vydanie Miku, nazvané *Hatsune Miku Append*, ktoré obsahovalo balík šiestich odlišných tónov Mikuninho hlasu: Jemné (Soft; jemný, citlivý hlas), Sladké (Sweet; mladý, 'chibi' hlas), Temné (Dark; zrelý, hlas so zlomeným srdcom), Živé (Vivid; živý, veselý hlas), Pevné (Solid; hlasný a čistý hlas) a Ľahké (Light; nevinný, nebeský hlas). 
Toto bolo prvýkrát, kedy Vocaloid mal takéto vydanie a bolo hlásených viac Append od Cryptonu, ktoré majú byť vydané neskôr.

Yamaha sa tiež začala zapájať s predajom a výrobou Vocaloid 2. Ich prvým Vocaloidom bola Lily, ktorú neskôr predávali cez webovú stránku Internet Co. Ďalej to pokračovalo so sériou VY, v ktorej VY1 bolo prvé, vydané v štandardnej aj deluxe vydaní 1. septembra 2010.
Séria je tiež navrhnutá s úmyslom nastaviť nový štandard pre Vocaloid, keďže VY séria nemá tvár, pohlavie ani presne daný hlas (unisex), ale sú navrhnuté na dokončenie hocijakých pesničiek. 
VY1 má nový prístup k tomu, ako softvér zvláda databázu vzoriek a vylepšila výkon programu Vocaloid 2.

Medzi dôležité vydania sa zahrňuje aj Megurine Luka od Cryptonu, ktorá je prvým dvojjazyčným Vocaloidom, a Sonika od Zero-G, ktorá bola vytvorená so schopnosťou spievať v hocijakom jazyku, aj keď jej 'hlavným' jazykom je angličtina. Kaai Yuki od AH Software sa stala prvým Vocaloidom, ktorý používa hlas dieťaťa. Je známe o dvoch štúdiach, že pracujú na Vocaloidoch navrhovaných na základe franchiseov. Internet Co. vydala Gachapin Vocaloid, nazvaný "Gachapoid". V spolupráci so Sanrio, AH-Software vydalo Vocaloid vytvorený na základe Hello Kitty, "Nekomura Iroha", vytvorený na základe Kittyler z hry *Hello Kitty to Issho! Block Crash 123!!*. Všetky takéto výrobky sú uvedené s menom franchiseu a s "Vocaloid" na balení. AH-Software tiež majú prvý projekt vedený výrobcami pracujúcimi s Vocaloid softvérom.

Jedno vydanie Vocaloidu Sonika bolo vydané 1. augusta 2010 v Taiwane. Používatelia si môžu vybrať medzi pôvodným anglickým alebo čínskym rozhraním, ale nemá hlas spievajúci v čínskom jazyku alebo vstupný spôsob naň. Toto je prvým vydaním Vocaloid softvéru, ktorý bol hromadne vydaný pre ľudí rozprávajúcich v čínskom jazyku. 
Podľa Cryptonu, na Facebooku je petícia, ktorá už prekročila potrebných 39 390 podpisov v novembri 2010 aby bolo vydané anglické vydanie Hatsune Miku; správa o jej vydaní sa ešte má oznámiť od Cryptonu.

### Vocaloid 3

Vocaloid 3 bolo potvrdené a konajú sa prípravy na výdaj softvéru, ktorý je očakávaný v blízkej budúcnosti. - needs update

Odvodené výrobky
----------------

### Softvér

Vocaloid-flex
Yamaha vytvorila Vocaloid-flex, spievajúci softvér na základe pôvodného Vocaloid programu, ktorý obsahuje hlasový syntetizér. Podľa oficiálneho vyhlásenia, používatelia môžu upravovať fonologický systém podrobnejšie ako v pôvodnom Vocaloid progame, aby hlas znel ako hovorené slovo (namiesto spievania). Medzi funkcie patrí aj ukončenie slova, zamlčanie samohlások alebo zoslabenie/zosilnenie dôrazu na spoluhláskach.
Softvér bol použitý vo video hre *Metal Gear Solid: Peace Walker*, ktorá bola vydaná 28. apríla 2010. Zatiaľ je firemným výrobkom a spotrebiteľské vydanie ešte nebolo vyhlásené. 
Softvér bol tiež použitý v roku 2009 pre model robotu HERP-4C na CEATEC v Japonsku.

VocaListener
Ďalší nástroj Vocaloid; je softvérovým balíkom, ktorý umožňuje vytváranie realistických Vocaloid pesničiek.
Miku Miku Dance
MikuMikuDance (skrátene MMD) je nezávislým softvérom, vytvorený ako pomôcka pri tvorbe 3D animácií. Tento freeware softvér umožnil vzostup v tvorbe odvodených a fanúšikmi tvorených (Vocaloid) postáv, a je tiež používaný na tvorenie animácií používaných na podporu propagácie samotných Vocaloid pesničiek.
NetVocaloid
NetVocaloid je online hlasový syntetizér. Používatelia môžu syntetizovať hlas pomocou Vocaloid programu na serveri. Túto službu môžu používať aj používatelia, ktorí nevlastnia samotný Vocaloid softvér. Služba je dostupná v angličtine a japončine.
MMDAgent
MMDAgent je softvérom vo vývoji, tvorenom Medzinárodným Inštitútom Hlasovej Techniky v Nagoyskom Inštitúte Technológie.
Tento softvér umožňuje interakciu medzi používateľom a 3D modelmi maskotov Vocaloid. Softvér sa skladá z 3D modelov a zvukových súborov, ktoré sú už dostupné na internete a preto bude softvér zadarmo.

iPhone/iPad
Yamaha vyhlásila iPhone a iPad vydanie Vocaloid softvéru, ktorý bol vystavený na Y2 Autumn 2010 Digital Content Expo v Japonsku.
NetVocalis
NetVocalis je softvér vyvíjaný firmou Bplats, ktorý vytvorili sériu VY, a je podobný ako VocaListener.
### Hardvér

Vocaloid má dostať hardvérové vydanie, nazvané Vocaloid-Board.

Zápletky so zákonom
-------------------

Podľa Cryptonu, keďže profesionálne speváčky sa báli, že Vocaloid by klonovalich hlas, odmietli poskytnúť dáta na spev. Crypton preto zmenil zameranie z napodobňovania hlasu spevákov či speváčiek na vytváranie typických hlasov. Táto zmena zamerania viedla k vzorkovaniu hlasov zvukových hercov a agentúra Arts Vision podporila vývoj softvéru. 
Podobné nepokoje boli aj v ostatných štúdiach používajúce Vocaloid. Zero-G odmietala zverejniť mená ich poskytovateľov a Miriam Stockley (poskytla hlas pre Vocaloid Miriam) je zatiaľ jedinou známou poskytovateľkou hlasu pre Vocaloid od Zero-G. PowerFX len naznačila poskytovateľku hlasu pre Sweet Ann a len hlas Vocaloidu Big Al je zatiaľ známy. AH Software menovala poskytovateľku pre Miki, ale pre legálne dôvody nemôže menovať poskytovateľa/-ov pre Kaai Yuki, pretože súčasťou nahrávania hlasových vzoriek boli aj maloleté osoby. 

Všetky práva a záväzky vznikajúce z hlasov vytvorených softvérom patria používateľovi. Ako každý iný hudobný nástroj, aj tento softvér je pokladaný za hudobný nástroj a hlas ako zvuk. Pod zmluvnými podmienkami, maskoty softvéru môžu byť použité na tvorbu hlasu pre komerčné aj nekomerčné účely ak neurazia verejnú politiku. Inak povedané, používateľ je povinný pod zmluvnými podmienkami softvéru nesyntetizovať hanlivé a rušivé texty. Na druhej strane, práva a záväzky vznikajúce z maskotov a ich mien patrí k príslušným štúdiam. Podľa zmluvy, používateľ nesmie komerčne rozdávať hlas ako pesničku spievanú danou postavou, ani použiť obraz maskota na komerčných produktoch bez priameho súhlasu vlastníckej firmy.

Jedným z najkontroverznejších použití právnych súhlasov štúdií vyrábajúcich Vocaloid bola od Japonskej Demokratickej Strany. Ich kandidát, Kenzo Fujisue, sa pokúsil zabezpečiť použitie obrazu Miku na Voľbe Japonských Členov Rady 2010. Dúfal, že strana môže použiť jej obraz, aby sa zapáčila mladším voličom. Napriek tomu, že Crypton Future Media odmietla použitie pre politické účely, Fujisue vydal pesničku "We Are the One", v ktorej použil jej hlas, ale vo videu namiesto Miku použil obraz s postavičkou strany.

Zamestnanci pracujúci v štúdiach sú povinné zo zákona aby neopakovali žiadne podrobnosti, ktoré im dali Yamaha na vývoj Vocaloid bez oprávnenia Yamaha. Tiež majú zakázané prezradiť podrobnosti na budúce Vocaloid výrobky bez povolenia štúdia, aj prezradenie identity speváka/speváčky ak ju štúdio nezverejnilo.

29. novembra 2010 Crypton začalo nezávislú hudobnú publikáciu na pohľadávanie poplatkov za poškodené autorské práva, keď sa pesničky použili na komerčné účely, pretože používatelia Vocaloid softvéru takmer vôbec nepoužili kolektív na autorské práva, Japonská Spoločnosť pre Práva Autorov, Skladateľov a Vydavateľov. 
Kvôli skutočnosti, že pesničky tvorené Vocaloid softvérom sú skladané nezávislými používateľmi, plagiátorstvo naďalej ostáva závažným problémom medzi používateľmi Vocaloid softvéru a ich zverejnené práce, aj na ilustratívne práce v hudobných klipoch, aj pre samotnú hudbu boli vydavatelia obvinení z plagiátorstva.

Referencie
----------

1. ↑   *MUSIC; Could I Get That Song in Elvis, Please?* [online].. Dostupné online. (anglicky)
2. ↑   *Humanoid or Vocaloid* [online].. Dostupné online. (anglicky)
3. ↑   *New Yamaha VOCALOID Singing Synthesis Software Generates Superb Vocals on a PC* [online].. Dostupné online.
4. ↑   *Computer Music Journal* [online]. MIT Press Journals, [cit. 2010-07-11]. Dostupné online.
5. ↑   *Vocaloid* [online]. Yamaha, [cit. 2010-07-11]. Dostupné online.
6. ↑   *[Vocaloid2情報] 出張終了のお知らせ。* [online]. Crypton Future Media, 29. September 29 2007, [cit. 2010-10-17]. Dostupné online. Archivované 2014-06-05 z originálu. (po japonsky)
7. ↑   *KAITOのプロフィール・仕様* [online]. Weekly Vocaloid Ranking, [cit. 2010-10-17]. Dostupné online. (po japonsky)
8. 1 2   *Zero-G Interview: Dom Keefe (Vocaloid Production)* [online]. Wordpress, 2010-01-28, [cit. 2010-07-08]. Dostupné online.
9. ↑   *ミクの英語版や『リン・レン Append』が!? ミクの日感謝祭の上映イベントをレポ* [online]. ASCII Media Works, 2010-09-06, [cit. 2010-10-14]. Dostupné online. (po japonsky)
10. ↑   *Interview: Bil Bryant (CEO v PowerFX)* [online]. WordPress, 2010-01-04, [cit. 2010-07-04]. Dostupné online.
11. ↑   *Kamui Gakupo, Debut At the End of July! "Gackpoid"* [online]. Barks, 2008-06-20, [cit. 2008-06-29]. Dostupné online. (po japonsky)
12. ↑   *ボーカロイド市場、「初音ミク」の対抗馬登場で激化* [online]. BCN Inc. 2008-09-01, [cit. 2010-07-14]. Dostupné online. Archivované 2008-12-10 z originálu. (po japonsky)
13. ↑   *Rin/Len act2 beta demonstration songs released* [online]. Crypton, 2008-06-18, [cit. 2008-07-24]. Dostupné online. Archivované 2012-03-19 z originálu. (po japonsky)
14. ↑   *KAGAMINE RIN/LEN act2（音楽ソフトウエア）* [online]. Crypton, [cit. 2010-07-08]. Dostupné online. (po japonsky)
15. ↑   *初音ミク・アペンド（Miku Append* [online]. Amazon.co.jp, [cit. 2010-04-30]. Dostupné online. (po japonsky)
16. ↑   *Crypton na Twitteri* [online]. Twitter, [cit. 2010-07-08]. Dostupné online. (po japonsky)
17. ↑   *新型ボーカロイド「VY1」公開です!* [online]. Bplats, 2010-08-13, [cit. 2010-08-13]. Dostupné online. (po japonsky)
18. ↑  OKADA, Yuka. *キャラクターなしのVOCALOID「VY1」　初のヤマハ製、9月発売* [online]. IT Media, 2010-08-13, [cit. 2010-09-05]. Dostupné online. (po japonsky)
19. ↑   *出た!「ボカロPによるボカロPのためのボカロ制作」プロジェクトが始動!* [online]. Hatsune Miku Miku, [cit. 2010-10-21]. Dostupné online. (po japonsky)
20. ↑   *飛天膠囊新品發表會* [online]. E-Capsule, [cit. 2010-07-23]. Dostupné online. Archivované 2010-11-28 z originálu. (po čínsky)
21. ↑   *Vocaloid2 SONIKA 正式開賣!* [online]. E-Capsule, [cit. 2010-08-09]. Dostupné online. Archivované 2010-12-11 z originálu. (po čínsky)
22. ↑   *Vocaloid2 SONIKA 虛擬女歌手* [online]. E-Capsule, [cit. 2010-08-09]. Dostupné online. Archivované 2010-08-15 z originálu. (po čínsky)
23. ↑   *英語シンガー初音ミクがついに始動したようだ* [online]. IT Media, 2010-08-31, [cit. 2010-10-09]. Dostupné online. (po japonsky)
24. ↑   *Crypton na Twitteri* [online]. Twitter, [cit. 2010-11-18]. Dostupné online. (po japonsky)
25. ↑   *Vocaloid 3 : The Future of Vocaloid Engines.* [online]. NotCliche, 2009-10-10, [cit. 2010-07-01]. Dostupné online. (po anglicky)
26. ↑   *VY1開発ストーリー【後編】～VOCALOID3も近い将来登場へ!* [online]. DTM, 2010-08-23, [cit. 2010-09-05]. Dostupné online. Archivované 2010-08-27 z originálu. (po japonsky)
27. ↑   *ヤマハが歌声合成ソフトVOCALOID（ヴォーカロイド）の新バージョン 表現豊かにしゃべる機能を付加したVOCALOID-flexの提供を開始* [online]. Yamaha, 2010-02-25, [cit. 2010-07-27]. Dostupné online. Archivované 2015-06-03 z originálu. (po japonsky)
28. ↑   *ヤマハ、"しゃべる"機能を追加した「VOCALOID-flex」を開発* [online]. Internet Watch, 2010-02-25, [cit. 2010-07-27]. Dostupné online. (po japonsky)
29. ↑  MATSUO, Kōya. *CEATEC JAPAN 2010：美少女ロボ「HRP-4C未夢」と「ぼかりす」を結ぶ産総研内コラボ「ぼかうお」とは？* [online]. IT Media, 2010-10-06, [cit. 2010-10-24]. Dostupné online. (po japonsky)
30. ↑   *VocaListener* [online]. Tomoyasu Nakano a Masataka Goto, [cit. 2010-07-09]. Dostupné online. (po japonsky)
31. ↑   *Online VocaListener* [online]. Vocaloidism, 2009-05-03, [cit. 2010-07-13]. Dostupné online.
32. ↑   *NetVocaloid* [online]. Yamaha, [cit. 2010-10-07]. Dostupné online. Archivované 2009-06-15 z originálu.
33. ↑  MATSUO, Kōya. *初音ミクとも簡単に対話できる「MMDAgent」、その詳細を聞いてきた* [online]. IT Media, 2010-10-07, [cit. 2010-10-15]. Dostupné online. (po japonsky)
34. ↑   *MMDAgent - Rozprávaj sa s hociktorým 3D modelom!* [online]. Vocaloidism, 2010-09-25, [cit. 2010-10-06]. Dostupné online.
35. ↑   *デジタルコンテンツEXPO：VOCALOIDがiPad／iPhoneアプリに　ヤマハが開発* [online]. IT Media, 2010-10-14, [cit. 2010-10-17]. Dostupné online. (po japonsky)
36. ↑   *Y2 Autumn 2010 | Digital Content Expo 2010* [online]. Digital Content Expo, [cit. 2010-10-17]. Dostupné online. Archivované 2010-10-07 z originálu. (po japonsky)
37. ↑   *第436回:「VOCALOID」がiPad/iPhone進出～「Y2 AUTUMN 2010」。NETDUETTOでオンラインセッション ～* [online]. AV Watch, 2010-10-18, [cit. 2010-10-21]. Dostupné online. (po japonsky)
38. ↑   *歌声合成ソフト「VOCALOID」と同等な機能を持つ、各種機器に組み込み可能なハードウェア『VOCALOID-board』を開発* [online]. Yamaha, [cit. 2010-10-21]. Dostupné online. Archivované 2016-05-05 z originálu. (po japonsky)
39. ↑  OKADA, Yuka. *クリプトン・フューチャー・メディアに聞く（2）：「初音ミク」ができるまで* [online]. IT Media, 2008-02-22, [cit. 2008-02-28]. S. 1. Dostupné online. (po japonsky)
40. ↑   *Vocaloid FAQ* [online]. Yamaha, [cit. 2010-07-13]. Dostupné online. Archivované 2011-08-26 z originálu.
41. ↑   *「初音ミク」で選挙活動計画　「政治利用ダメ」で民主議員頓挫* [online]. Livedoor, 2010-06-30, [cit. 2010-07-03]. Dostupné online. (po japonsky)
42. ↑   *クリプトン、VOCALOIDクリエイター向け音楽出版事業を開始　自由な利用と対価の両立目指す* [online]. IT Media, 2010-11-29, [cit. 2010-12-02]. Dostupné online. (po japonsky)
43. ↑   *Artist Yunomi accused of Plagiarism* [online]. Vocaloid Creativity Community, 2010-08-06, [cit. 2010-12-01]. Dostupné online. (po anglicky)
44. ↑   *KAT-TUNの新曲がボカロ人気曲にそっくり?　作者「ショックすぎる」* [online]. IT Media, 2010-11-30, [cit. 2010-12-01]. Dostupné online. (po japonsky)
45. ↑   *KAT-TUN Song's Alleged Plagiarism Sparks More Controversy* [online]. Vocaloidism, 2010-12-01, [cit. 2010-12-01]. Dostupné online.

Zdroj
-----

* *Tento článok je čiastočný alebo úplný preklad článku Vocaloid na anglickej Wikipédii.*